સુસાઇડનું પગલું ભરવા પહેલાં મુકુંદે તેની મમ્મીને મોડી રાતે ફોન કર્યો હતો એમ જણાવીને વિનોદભાઈએ કહ્યું હતું કે ‘મુકુંદે શનિવારે મોડી રાતે ત્રણ વાગ્યે તેની મમ્મીને ફોન કર્યો હતો. તે ખૂબ જ ભાવુક અને ચિંતામાં હતો. ટેન્શનમાં તેણે મમ્મીને કહ્યું હતું કે તેની વાઇફ તેને બે-ત્રણ દિવસ પહેલાં છોડીને જતી રહી છે. તેમની વચ્ચે નાની-નાની વાતમાં ઝઘડા થતા હતા અને રક્ષાબંધનમાં મુકુંદ તેની મમ્મી અને બહેનને મામાને ત્યાં લઈ ગયો હોવાથી બન્ને વચ્ચે ઝઘડો પણ થયો હતો. ટેન્શનમાં હોવાથી તેની મમ્મીએ તેને કહ્યું કે તું ઘરે એકલો ન રહે અને અહીં આવી જા. આમ તો દીકરો લગ્ન બાદ એકલો રહેવા ગયો ત્યારથી જ અમે ચિંતામાં હતા, પણ આ રીતે તેણે ટેન્શનમાં ફોન કર્યો હોવાથી અમે વધુ ચિંતિત થઈ ગયા હતા. શનિવારે રાતે ફોન કર્યો અને રવિવારે તો અમને આ સમાચાર મળ્યા હતા.’